Уэльс ханзадасы Джордж

Уэльс ханзадасы Джордж (, Джордж Александр Луис; 22 шілде 2013, Лондон, Англия, Ұлыбритания) — Британ монархтары әулетінің мүшесі, Уэльс ханзадасы Уильям мен оның әйелі Кэтрин ханшайымның алғашқы баласы, Ұлыбритания патшасы III Чарльздің және оның марқұм әйелі Уэльс ханшайымы Диананың алғашқы немересі. Қазіргі таңда Ұлыбритания тағының екінші мұрагері.

Ханзада туылмай тұрып The Washington Post оны «әлемдегі ең атақты бала» деп атады. Оның ұлылығы Джордж, туылмай тұрып мақаласы Уикипедияның бірнеше тіл бөлімінде пайда болған тарихтағы алғашқы адамдардың бірі.

 Дүниеге келуі 

Оның ұлылығы Лондонда орналасқан әулие Марияның ауруханасында дүниеге келді. Сол ауруханада ханшайым Диана олардың ұлылықтары Уильямды және Гарриді дүниеге әкелді.

Кэтрин ханшайым бұл ауруханаға 22 шілде 2013 жылы, сағат 5:30-да (Астана уақытымен 10:30-да) жеткізілді. Джордж 16:24-те (Астана уақытымен 21:24-те) дүниеге келді. Туылған кезде салмағы 8 фунт, 6 унция (3,8 кг) болды.

Ханзаданың дүниеге келуінің құрметіне Гайд саябағының және Тауэрдің аспанына 41 дүркін отшашу атылды. Жаңа туылған ханзада тарихта алғаш рет Кембридж ханзадасы титулын алды.

23 қазан 2013 жылы Кембридж ханзадасы Джордж Әулие Джеймс Сарайында шоқындырылды. Шоқындыру рәсімін Кентербери Архиепископы Джастин Уэлби өткізді. Ханзада Джорджды Әулие Джеймс Сарайында шоқындыруы, британ тағының мұрагерін Букингем сарайында шоқындыру деген ескі дәстүрден алшақ кетті.

 Есімі 
24 шілде 2013 жылы ханзада Джордж Александр Луи деген есімді алды. Күнделікті қолданысқа Джордж деген есім қолданылады.

Джордж (Георг) деген есімді VI Джордж патшаның құрметіне алды, өзінің арғы әжесі II Елизабеттің әкесі.Royal baby name announced as George Alexander Louis by Prince William and Kate Middleton // «The Daily Mirror»Royal baby is named George Alexander Louis // «The Times», Александр — II Елизаветаның екінші есімінің құрметіне (оның толық аты — «Елизавета Александра Мария»), Луи (Луис) — Луис Маунтбеттеннің құрметіне. Луи (Луис) есімі сондай-ақ оның әкесі Кембридж герцогінің төртінші есімі болып табылады.

 Титул 
Британ монархиясындағы титул ережесіне сай, Джордж ханзада титулына және «Патшалық Мәртебесі» деген атауына құқығы бар.

Букингем сарайы ханзаданың толық ресми титулын жариялады: «Оның Патшалық Мәртебесі (Ұлылығы)  Кембридж ханзадасы Джордж». «Кембридж» деген титулы ханзада Джордждың жеке титулы емес екенін білген жөн. Кембридж герцогі тек қана Уильям ғана бола алады және  «Кембридж ханзадасы» деген атау Джордж деген сөзсіз қате. Сондай-ақ, британ монархиясының дәстүрі бойынша адамның толық ресми титулында оның қосымша есімдері (қазіргі жағдайда «Александр» және «Луи») қосылмайды.

 Білім алу 
2016 жылдың қаңтар айында ханзада Джордж өзінің білім алуын Норфолктегі Anmer Hall үйінен алыс емес орналасқан Westacre Montessori School Nursery бала бақшасында бастады. Ол өзінің бастауыш мектебіне алғаш рет Баттерсиде орналасқан Thomas's School жеке мектебіне 7 қыркүйек 2017 барған. Мектепте оны Джордж Кембридж деп атайды.

 Патшалық баланың ықпалы 
"Джордж Ханзаданың Ықпалы", сондай-ақ "Патшалық аланың ықпалы" деген атауменде танымал. Бұның негізі мынада, Джордждың қолданатын, тұтынатын бүкіл киімдеріне және азық-түлігіне тең келетін немесе ұқсайтын заттардың барлығы бұрынғыдан қарағанда жоғары бағаланады және сұраныс көбейеді. Өйткені, тура сол затты немесе соған өте қатты ұқсайтын затты "ханзаданың өзі ұстайды" деген оймен адамдардың қызығушылығы артады. Бұл ықпал оның 2014 жылғы сәуірде Жаңа Зеландия мен Аустралияға жасаған сапары кезінде байқалды және көптеген компаниялар бұл ықпалды өздерінің пайдасына пайдалануға тырысты. GQ нұсқасы бойынша 2015 жылы ол "Ұлыбританияның ең үздік 50 ер адамы" тізімінде 49-шы орынды алды. 2016 жылы АҚШ-тың 44-ші президенті Обамамен кездесуінде киген халатты адамдар көрген сәтте сатылып кетті. 2018 жылы Джордж "Tatler's best-dressed" (Тэтлердің үздік киінгендері) тізіміне кірген ең жас адам болды.

 Шежіресі 

 Дереккөздер 

 Сыртқы сілтемелер 

 Prince George of Cambridge британдық патшалық отбасының ресми сайтында


Санат:Британ монархиясы
Санат:Ұлыбритания ханзадалары
Санат:Виндзорлар